stanford-oval/wikipedia huggingface dataset:
Ladies’ Code
Jäsenet > Entiset jäsenet

RiSe (oikealta nimeltään Kwon Ri-sae, kor. 권리세, s. 16. elokuuta 1991 Fukushima, Japani – 7. syyskuuta 2014 Suwon, Korean tasavalta)
EunB (oikealta nimeltään Go Eun-bi, kor. 고은비, s. 23. marraskuuta 1992 Soul, Korean tasavalta – 3. syyskuuta 2014 Suwon, Korean tasavalta)
Diskografia > EP:t

Code#01 Bad Girl (2013)
Code#02 Pretty Pretty (2013)
Strang3r (2016)
Code#03 Set Me Free (2019)
Aiheesta muualla

Kuvia tai muita tiedostoja aiheesta Ladies’ Code Wikimedia Commonsissa
Ladies’ Code lokakuussa 2013
Ladies’ Code maaliskuussa 2014
Kolmejäseninen Ladies’ Code maaliskuussa 2016
Kuupik Kleist

Kuupik Kleist
Kuupik Kleist (s. 31. maaliskuuta 1958) on grönlantilainen poliitikko. Kleist valittiin Grönlannin pääministeriksi kesäkuussa 2009.
Laimós

| Laimós Λαιμός |
| --- | --- |
 Laimós
 Koordinaatit: 40°50′09″N, 21°08′24″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Flórina
Kunta:  Préspes
Hallinto:  
 – Asutustyyppi:  kylä
 – Kallikrates-koodi:  1703010101
Väkiluku (2011):  185
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Laimós (kreik. Λαιμός; myös Lemós) on Kreikan kylä, joka kuuluu hallinnollisesti Préspeen kuntaan, Flórinan alueyksikköön ja Länsi-Makedonian alueeseen. Kylän väkiluku on 185 (vuonna 2011). Laimós on Préspeen kunnan kuntakeskus.
Laimós sijaitsee Kreikan pohjoisosassa Pohjois-Makedonian rajan pinnassa linnuntietä noin 24 kilometriä Flórinasta länsiluoteeseen. Se muodostaa myös laajemman kyläyhdyskunnan (Τοπική Κοινότητα Λαιμού, Topikí Koinótita Laimoú), johon kuuluu varsinaisen Laimóksen kylän lisäksi Mileónas. Koko yhdyskunnan väkiluku on 187.
Summer Nude

| Summer Nude> サマーヌード |
| --- | --- |
Tyyli:  draama
Kestoaika:  54 min
Pääosissa:   Tomohisa Yamashita  Erika Toda  Karina Nose 
Alkuperämaa:   Japani
Verkko:   Fuji Television
Esitetty:  8. heinäkuuta 2013 – 16. syyskuuta 2013
Tuotantokausia:  1
Jaksoja:  11
Summer Nude (jap. サマーヌード) on televisioyhtiö Fuji Televisionin esittämä japanilainen draamasarja. Sen päärooleissa ovat Tomohisa Yamashita, Erika Toda ja Karina Nose.
Aiheesta muualla

Viralliset kotisivut (Arkistoitu – Internet Archive)
Stefania Berton

| Stefania Berton |
| --- | --- |
 Stefania Berton ja Ondřej Hotárek vuonna 2012.
Henkilötiedot
Syntynyt: 19. heinäkuuta 1990 (ikä 34) Asiago
Kansalaisuus:   Italia
Taitoluistelija
Pituus:  161 cm
Pari:  Ondřej Hotárek
Aloittanut:  1994
Lopettanut:  2014
Henkilökohtaiset parhaat pisteet (ISU)
Pisteet yhteensä:  195,61 19.1.2014 (EM 2014)
Lyhytohjelma:  70,31 6.2.2014 (Sotšin olympialaiset)
Vapaaohjelma:  126,39 19.1.2014 (EM 2014)
| Mitalit | Mitalit | Mitalit |  |
| --- | --- | --- | --- |
|  Stefania Berton ja Ondřej Hotárek vuonna 2013. |  Stefania Berton ja Ondřej Hotárek vuonna 2013. |  Stefania Berton ja Ondřej Hotárek vuonna 2013. |  |
Maa:   Italia
Taitoluistelu
| EM-kilpailut  | EM-kilpailut  | EM-kilpailut  |  |
|  Pronssia | Zagreb 2013 | pariluistelu |  |
Stefania Berton (s. 19. heinäkuuta 1990 Asiago) on italialainen taitoluistelija. Hän kilpaili vuonna 2014 päättyneellä urallaan sekä yksinluistelussa että pariluistelussa.
Ura

Berton aloitti luisteluharrastuksen vuonna 1994. Lapsena hän kilpaili yksinluistelun lisäksi jäätanssissa, jossa hänen parinsa oli Marco Fabbri. He voittivat yhdessä noviisisarjan Italian-mestaruuden. Yksinluistelussa Berton osallistui vuosina 2004–2008 ISU Junior Grand Prix -sarjaan, jossa sijoittui mitalisijoille kolmessa kilpailussa. Hän osallistui myös kaksiin nuorten MM-kilpailuihin. Hän sijoittui niissä vuonna 2007 kymmenenneksi ja vuonna 2008 kolmanneksitoista.
Berton debytoi Italian-mestaruuskilpailujen aikuisten sarjassa vuonna 2007 ja voitti heti hopeaa. Hän voitti Italian-mestaruushopeaa myös vuonna 2008, vuonna 2009 hän sijoittui pronssille. Berton edusti Italiaa yksinluistelijana kaksissa EM-kilpailuissa. Hän sijoittui niissä vuonna 2008 kolmanneksitoista ja vuonna 2009 kuudenneksitoista.
Berton siirtyi vuonna 2009 yksinluistelusta pariluisteluun ja sai parikseen tšekkiläissyntyisen Ondřej Hotárekin. He voittivat yhdessä neljä Italian-mestaruutta vuosina 2011–2014, vuoden 2010 Italian-mestaruuskilpailuissa he olivat hopeasijalla. ISU Grand Prix -sarjassa he voittivat yhteensä neljä mitalia, kultaa vuoden 2013 Skate Canada Internationalissa ja pronssia vuoden 2011 Rostelecom Cupissa sekä vuoden 2012 Skate Canada Internationalissa ja Trophée Eric Bompardissa. Ennen Bertonia ja Hotárekia yksikään italialaispari ei ollut yltänyt mitaleille ISU Grand Prix -sarjan pariluistelukilpailuissa.
Berton ja Hotárek osallistuivat yhdessä neljiin EM-kilpailuihin, viisiin MM-kilpailuihin ja yksiin olympialaisiin. EM-kilpailuissa he sijoittuivat parhaimmillaan pronssille vuonna 2013 ja MM-kilpailuissa yhdeksänneksi vuonna 2014. Sotšin olympialaisissa 2014 he sijoittuivat yhdenneksitoista. Vuoden 2013 EM-pronssin myötä Bertonista ja Hotárekista tuli ensimmäinen arvokisamitaleille yltänyt italialainen pariluistelupari.
Bertonin kilpailu-ura päättyi kevään 2014 arvokisoihin. Hotárek sai uudeksi parikseen Valentina Marchein.
Yksityiselämä

Stefania Berton on ollut kesäkuusta 2015 naimisissa yhdysvaltalaisen Rockne Brubakerin kanssa. Brubaker on hänkin entinen pariluistelija ja yhdessä he vastaavat Fox Valley Ice Arenan luistelukoulun toiminnasta Genevassa, Illinois’ssa.
Aiheesta muualla

Kuvia tai muita tiedostoja aiheesta Stefania Berton Wikimedia Commonsissa
Stig Pettersson

| Stig "Stickan" Pettersson |
| --- | --- |

Henkilötiedot
Syntynyt: 26. maaliskuuta 1935 (ikä 89) Tukholma
Kansalaisuus:  Ruotsi
Uran tiedot
Lempinimi:  Stickan
Pituus:  190 cm
Paino:  74 kg
Laji:  korkeushyppääjä
Seura:  Kronobergs IK
Kilpauran kesto:  1955–1965
Saavutukset
Ennätykset:  Korkeushyppy 216 cm (1962)
| Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Maa:   Ruotsi> Miesten yleisurheilu. |
| --- | --- | --- | --- |
|  Hopeaa | Belgrad 1962 | korkeushyppy |  |
|  Pronssia | Tukholma 1958 | korkeushyppy |  |
Stig Roland Helmer "Stickan" Pettersson (26. maaliskuuta 1935 Tukholma) oli ruotsalainen korkeushyppääjä. Hän oli 1950-luvun puolivälistä 1960-luvun puoliväliin lajissaan Euroopan parhaita korkeushyppääjiä ja saavutti kaksi EM-mitalia urallaan. Ruotsin ennätys oli hänen hallussaan vuosina 1960-1968.
Urheilu-ura

Stig Pettersson nousi Ruotsin korkeushypyn kärkikaartiin 1950-luvun puolivälissä. Bengt Nilsson oli siihen asti ollut maan kärkihyppääjä ennätyksellään 211 cm, mutta loukkaantui syksyllä 1956. Stickan voitti ensimmäisen maansa mestaruuden samana vuonna, ja Nilssonin loukkaantuminen teki hänestä ruotsalaisten ykköshyppääjän Melbournen olympialaisiin, joissa hän selvisi karsinnoista loppukilpailuun sijoittuen neljänneksi Yhdysvaltain Charles Dumasin voittaessa ja Australian Charles Porterin ottaessa hopeaa ja Neuvostoliiton Igor Kaškarovin ottaessa pronssia tuloksella 208 cm. Stickanin tulos oli 206 cm eli henkilökohtainen ennätys.
Vuosina 1957 ja 1958 Stickan otti Ruotsin mestaruudet ja oli luotettava maaotteluhyppääjä. Vuoden 1958 EM-kisat olivat Tukholmassa, ja niissä ruotsalaisilla oli erinomainen menestys Richard Dahlin ottaessa mestaruuden ja Stickanin sijoittuessa pronssille Tšekkoslovakian Jiří Lánskyn jäljessä. Dahl hyppäsi 212 cm muiden mitalimiesten jäädessä 210 cm:iin. Stickan ylitti ennätyskorkeuden 210 cm kolmannellaan ja jäi sen vuoksi kolmanneksi. Vusoian 1959 ja 1960 Stickan jatkoi Ruotsin mestaruuksiaan ja teki olympiavuonna 1960 uuden Ruotsin ennätyksen 213 cm. Rooman olympialaisissa Stickan ei onnistunut aivan toivotusti. Sijoitus oli viides tuloksella 209. Edellä oli kolme Neuvostoliiton edustajaa ja Yhdysvaltain John Thomasin Neuvostoliiton georgialaisen Robert Šavlakadzen ottaessa kultaa tuloksella 216 cm.
Ruotsin mestaruudet tulivat jälleen 1961 ja 1962. Hän voitti myös Pohjoismaiden mestaruuden vuonna 1961 ja 1963. Vuodesta 1962 tuli Stig "Stickan" Petterssonin uran paras vuosi. Ennätys parani tulokseen 216 cm. Belgradin EM-kisoissa tuli Stickanille paras suurkilpailumenestys, sillä edellä oli vain Neuvostoliiton Valeri Brumel tuloksella 221 cm. Oma hopeatulos oli 213 cm pronssin mennessä Rooman olympiavoittaja Šavlakadzelle.
Viimeisen Ruotsin mestaruutensa Stickan Pettersson otti Tokion olympiavuonna 1964. Mestaruus oli kaiken kaikkiaan kahdeksas. Tokion olympialaisten loppukilpailussa Stickan hyppäsi 214 cm, joka oikeutti neljänteen sijaan kuten kahdeksan vuotta aiemmin Melbournessa Neuvostoliiton Brumelin voittaessa ja Yhdysvaltain Thomasin tullessa toiseksi. Molemmilla tulos 218 cm. Kolmanneksi tulleen Yhdysvaltain John Rambon tulos oli kaksi senttiä korkeammalla kun Stickanilla eli 216 cm. Stickan oli urallaan mukana Suomi-Ruotsi -maaotteluissa 11 kertaa, joissa hän otti kuusi voittoa.
Stickan nimettiin vuonna yleisurheilun Stora Grabbariksi #221.  Hän oli Track & Field News'n vuosittaisessa arvostuksessa 10 parhaan joukossa vuosina 1956–1964. Vuonna 1958 Track & Field News nimesi hänet vuoden parhaaksi korkeushyppääjäksi maailmassa.
Urheilujohtajana

Stig Pettersson oli jo aktiiviuransa aikana ollut Ruotsin yleisurheilumaajoukkueen kapteenina. Uransa jälkeen hän toimi Ruotsin yleisurheiluliiton hallituksen jäsenenä 20 vuotta eli vuosina 1968–1988, josta viisi vuotta liiton varapuheenjohtajana eli vuosina 1983–1988. Yleismaajoukkueen johtajana hän toimi vuosina 1970–1976 ja vuonna 1980 Moskovan olympialaisissa, joissa hän toimi myös Ruotsin lipunkantajana kisojen avajaisissa.
Ruotsalaisjuhlaa vuoden 1958 EM-kisoissa. Richard Dahl (vas.) korkeimmalla korokkeella voitti kultaa ja Stig Pettersson (oik.) pronssia.
Sweet, Sweet Rock

| Sweet, Sweet Rock We Came With Broken Teeth |
| --- | --- | --- |

Studioalbumin tiedot
 Julkaistu: 2005
 Tyylilaji: death metal deathcore
 Kesto: 12.27
 Levy-yhtiö: omakustanne
We Came With Broken Teethin muut julkaisut
|   | Sweet, Sweet Rock 2005 | Demo 2006 2006 |
Sweet, Sweet Rock on yhdysvaltalaisen death metal -yhtye We Came With Broken Teethin itsejulkaisema debyyttialbumi. Se julkaistiin vuonna 2005.
Kappaleet

Sorry for Trying – 0.58
Bus Meets Bike – 1.32
This Is Love – 0.57
More Murder – 0.48
Slap Your Mouf – 1.00
Love of My Life – 0.53
Faith...Nonsense – 1.28
Taking Your Life Away – 1.03
Be Safe...Some1 Wants U – 0.52
Fork Your Eyes – 0.59
Rotting – 0.58
Wow Crackhead Runs into Wallzzz – 0.59
Laitteistokeskeytys

Laitteistokeskeytys (engl. hardware interrupt) on laitteiston käyttämä keskeytysmenetelmä, jolla käyttöjärjestelmälle annetaan tieto laitteen tarvitsemasta huomiosta.
Käyttökohteita ovat esimerkiksi kiintolevyn ilmoitus lukutoiminto on saatu valmiiksi.
APIC (engl. Advanced programmable interrupt controller) on tyypillinen nykyisissä tietokoneissa oleva ohjelmoitava keskeytyskäsittelijä.
Laitteistokeskeytystapahtuman aloittajasta käytetään nimitystä trigger. Keskeytys voidaan tehdä myös ajastetusti keskeytyskäsittelijän avulla, jolloin voidaan keskeytys voidaan toteuttaa määräajoin.
Keskeytyksiin liittyvät myös poikkeukset (engl. exception) kuten ohjelman yritys jakaa nollalla (engl. division by zero).
Suorittimen poikkeukset jaetaan kolmeen ryhmään:
fault
trap
abort
Käyttöjärjestelmän sivutus toteutetaan usein fault tyyppisinä herätteinä muistiviittauksista (ks. muistinhallintayksikkö).
Suez

| Suez (As-Suways) |
| --- | --- |

 Suez
 Koordinaatit: 29°58′N, 32°33′E 
Valtio:  Egypti
Kuvernoraatti:  Al-Suwais
Väkiluku (2018)  (arvio):  740 874
Infobox OKVirheellinen NIMI-arvo: 
Suez (suom. [suets], arab. السويس‎, As-Suways) on kaupunki Egyptissä lähellä Suezin kanavan suuta Punaisenmeren pohjoiskärjessä. Sen asukasluku oli vuoden 2018 arvion mukaan 740 874.
Maantiede

Suez sijaitsee Egyptin pohjoisosassa Punaisenmeren Suezinlahden kärjessä Suezin kanavan eteläosassa. Alue kuuluu Al-Suwaisin kuvernoraattiin.
Historia

Hieman nykyisen Suezin kaupungin pohjoispulella sijaitsi aikanaan Egyptin Ptolemaiosten kaudelta peräisin ollut Κλῦσμα tai Κλειυσμα. Paikka tunnettiin myöhemmin nimellä Kulzum ja siitä on jäänyt näihin päiviin saakka muutamia raunioita. Juomaveden lähteet alueella olivat niukkoja ja Kulzum hylättiinkin 1000-luvulle tultaessa. Al-Idrisi mainitsee sen maailmankartassaan vuodelta 1154, mutta Yaqut mainitsee sen olevan raunioina. Hän mainitsee myös Suezin, jossa hänen mukaansa oli vain muutamia asukkaita. Suez oli alun perin vain yksi Kulzumin kaivoista, mutta keskiajalle tultaessa siitä oli muodostunut pienimuotoinen satama. Osmanien valtakaudella Suezista kehitettiin sotilassatama Punaisenmeren laivastoa varten. Sen kautta käytiin kauppaa myös kohti Arabian niemimaata ja Intiaa. Toden teolla Suez ei kuitenkaan kasvanut ennen 1800-lukua. Muhammad Ali alkoi teetättää siellä laivoja 1810-luvulla. Vuonna 1838 se liitettiin postitiehen Kairoon ja Aleksandriaan. Siitä tuli myös Mumbaihin lähtevien höyrylaivojen lähtösatama. Pian Suez olikin Egyptin tärkein satama heti Aleksandrian jälkeen.
Ferdinand de Lesseps alkoi kaavailla suunnitelmaa Välimeren liittämisestä Punaiseenmereen 1840-luvulla. Hän ehdotti ideaa kediivi Sa'idille, joka hyväksyi idean osana Egyptin avautumispolitiikkaa. Hankkeen rahoittivat ranskalaiset ja egyptiläiset sijoittajat. Suezin kanavan rakennustyöt alkoivat vuonna 1859. Uusi kanava avautui 16. marraskuuta 1869 ja sen kustannukset osoittautuivat huomattavaksi ongelmaksi Sa'idin seuraaja Isma'ilille. Hän joutui myymään oman osuutensa Suezin kanavayhtöstä briteille. Suezin kanavan valmistumisen jälkeen Sueziin rakennettiin joka tapauksessa kaksi uutta satamaa. Töiden aikana vuonna 1858 kaupunki oli liitetty Egyptin rautatieverkkoon. Rautatie mahdollisti juomaveden tuonnin Sueziin ja kiihdytti sen kasvua.
Vuosien 1882 ja 1954 välillä Suez oli brittien sotilasaluetta. Lokakuussa 1954 solmittiin sopimus, jonka mukaan britit vetäytyivät seuraavan 20 kuukauden aikana. Egyptin ilmoitus Suezin kanavan kansallistamisesta johti Suezin kriisiin. Itse Suez kärsi varsin pieniä vahinkoja konfliktin aikana. Sitä vastaan tehtiin joitakin ilmaiskuja, mutta sitä ei miehitetty. Sen sijaan kaupunki kärsi mittavia vahinkoja Israelia vastaan käydyissä kuuden päivän sodassa vuonna 1967 ja jom kippur -sodassa 1973. Sotien välillä Suezin kanavan sulun aikana itse kaupunki näivettyi.. Kanava jälleenavattiin vuonna 1975 ja sotien aikana paenneet saattoivat palata kaupunkiin.
Talous

Suez on tärkeä laivaliikenteen ja kaupan keskus. Suezissa on ollut vuodesta 1975 saakka verovapaa teollisuusalue. Itse kanavan lisäksi tuloja tuovat esimerkiksi lannoitetehtaat, lääke- ja tekstiiliteollisuus ja öljynjalostamot. Kaupungista kulkee öljyputki Kairoon. Suezin kautta lähtee huomattavia määriä hadžin tekeviä pyhiinvaeltajia.
Väestö

Suezin asukasluku oli vuoden 2018 arvion mukaan 740 874. Vuoden 2006 väestönlaskennan mukaan asukasluku oli 508 578.
Aiheesta muualla

Kuvia tai muita tiedostoja aiheesta Suez Wikimedia Commonsissa
Suez 1800-luvun ensimmäisellä puoliskolla.
Souq vuonna 1950.
Port Tawfikin telakka.
Suomen Taiteilijaseura

| Suomen Taiteilijaseura |
| --- | --- |

Perustettu:  1864
Toimiala:  kuvataiteen asiantuntijajärjestö
Kotipaikka:  Helsinki
Puheenjohtaja:  Teemu Mäki
Aiheesta muualla
artists.fi
Infobox OKNimi-testi OK: 
Suomen Taiteilijaseura – Konstnärsgillet i Finland ry on vuonna 1864 perustettu valtakunnallinen kuvataiteen vaikuttaja- ja asiantuntijajärjestö. Seuran muodostavat keskeiset kuvataidealan taiteilijajärjestöt. Kaikkiaan seuran piirissä on noin 3 000 ammattikuvataiteilijaa.
Alkuvaiheessaan Suomen Taiteilijaseura oli yhteinen kaikille taiteenaloille monien taiteilijaseurojen tavoin. Vähitellen muut taiteenalat perustivat omia liittojaan ja Taiteilijaseurasta tuli kuvataiteilijoiden yhdistys. Vuonna 1952 se muutettiin valtakunnalliseksi keskusjärjestöksi, johon kuuluvat nykyään Suomen Kuvanveistäjäliitto, Taidemaalariliitto, Suomen Taidegraafikot, Suomen Kuvataidejärjestöjen Liitto, Valokuvataiteilijoiden liitto ja Muu ry.
Seura perustettiin virallisesti 3. toukokuuta 1864. Suomen Taiteilijaseura vietti 150-vuotisjuhlavuottaan toukokuusta 2014 toukokuuhun 2015.
Toiminta

Suomen Taiteilijaseura yhdistää kuvataiteilijoita ja edistää suomalaista kuvataidetta, valvoo kuvataiteilijoiden ammatillisia ja sosiaalisia etuja sekä kasvattaa yleisön kiinnostusta kuvataiteisiin. Seura osallistuu muun muassa kulttuuripoliittiseen päätöksentekoon antamalla lausuntoja ja pitämällä kuvataiteilijoiden etuja esillä. Seura järjestää myös näyttelyitä Suomessa ja ulkomailla. Kotimaisista näyttelyistä tunnetuimpia ovat Nuorten näyttely ja pitkään järjestetty Suomen Taiteilijain näyttely.
Taiteilijaseura oli aloitteellinen muun muassa Helsingin Taidehallin rakentamisessa. Seura on perustanut Suomen Taiteilijaseuran ateljeesäätiön, joka hankkii ja vuokraa työtiloja ja huoneistoja taiteilijoille. Säätiöllä on noin 30 asuntoa ja parisataa erilaista työtilaa Suomessa ja ulkomailla.
Suomen Taiteilijaseuran julkaisutoiminta on keskitetty seuran Kustannus Oy Taide -kustantamon ympärille. Kustantamo julkaisee muun muassa Taide-aikakauslehteä. Seuran oma verkkolehtenä ilmestyvä julkaisu on kuvataiteilijoiden ammattilehti Taiteilija.
Seura on jäsenjärjestöineen perustanut Kuvasto ry:n valvomaan tekijänoikeuksia ja välittämään teoskorvauksia. Kuvasto edustaa noin 2 200 kotimaista ja 50 000 ulkomaista taiteilijaa.
Seuran puheenjohtajana toimi kaksivuotiskaudella 2014–2015 kuvanveistäjä Satu-Minna Suorajärvi ja vuosina 2016–2017 mediataiteilija Markus Renvall. Vuoden 2018 alussa puheenjohtajana aloitti taiteilija Teemu Mäki. Seuran toiminnanjohtaja on Annukka Vähäsöyrinki.
Seura jakaa vuosittain Kuvataiteilijapalkintoa.
Huomionosoituksia > Postimerkkejä

Vuonna 1954 Suomen Taiteilijaseura julkaisi kuorensulkijamerkkejä, joissa oli kuvattuna muun muassa Juho Rissasen henkilökuva Italiasta Vuoristolähteellä (1903) sekä Hugo Simbergin maalaus Perunatyttö (1901) ja Helene Schjerfbeckin Tyttö veräjällä (1897–1902). Taiteilijaseuran satavuotisjuhlaa vuonna 1964 juhlisti Pro Arte -postimerkki, johon on kuvattu Huittisten hirvenpää.tarvitaan parempi lähde
Vuonna 2015 julkaistiin Suomen Taiteilijaseuran 150-vuotisjuhlan kunniaksi kuuden postimerkin sarja. Merkeissä ovat Anneli Hillin Viiva-muoto, Mika Natrin Piste, Marjo Suikkasen Taiteilijan vuoristorata, Mayumi Niiranen-Hisatomin Dance From the Bridge, Laura Konttisen Lento ja Kalevi Karlssonin Hedelmistään puu tunnetaan.
Aiheesta muualla

Suomen Taiteilijaseuran verkkosivut
Kuvataiteilijamatrikkeli
Taiteilija-lehti
Taide-lehti
Kuvasto ry
150 vuotta kuvataiteilijoiden puolesta – Suomen Taiteilijaseura 1864–2014. Toim. Hanne Selkokari. Suomen Taiteilijaseura 2016. (Arkistoitu – Internet Archive)
Taiteilijaseuran 100-vuotisjuhlan kunniaksi julkaistiin postimerkki, jossa on kuva Huittisten hirvenpäästä.
Laurent Aïello

Laurent Aïello vuonna 2002.
Laurent Aïello (s. 23. toukokuuta 1969 Fontenay-aux-Roses) on ranskalainen entinen kilpa-autoilija.
Aïello voitti vuonna 1998 Le Mansin 24 tunnin ajon tehdastallin Porschella yhdessä Allan McNishin sekä Stephane Ortellin kanssa. Seuraavana vuonna Aïello vei nimiinsä BTCC-sarjan mestaruuden ainoalla BTCC-kaudellaan.
Vuonna 2002 Aïello voitti Audilla DTM-sarjan mestaruuden. Hän lopetti aktiiviuransa kauden 2005 jälkeen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
La Bastide-Clairence

La Bastide-Clairencen kylää.
La Bastide-Clairence on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 1 016. La Bastide-Clairence kuuluu departementissaan Pays de Bidache, Amikuze et Ostibarre -kantoniin Bayonnen arrondissementissa.
Ranskan lounaiskulman baskialueella sijaitseva La Bastide-Clairence kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta La Bastide-Clairence Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:La Bastide-Clairence
Käännös suomeksi
Suvi (elokuva)

| Suvi |
| --- | --- |
Ohjaaja:  Eero Tuomikoski
Käsikirjoittaja:  Eero Tuomikoski Leo Hursti
Kuvaaja:  Jorma Piironen
Valmistustiedot
Valmistusmaa:  Suomi
Ensi-ilta:  1981
Aiheesta muualla
IMDb 
Elonet
Infobox OKNimi-testi OK: 
Suvi on Eero Tuomikosken käsikirjoittama ja ohjaama draamaelokuva vuodelta 1981. Se jäi kriitikkona ja dokumentaristina tunnetun Tuomikosken ainoaksi pitkäksi näytelmäelokuvaksi. Nimiosaa esittää Tellervo Savela, Suvin poikaystävää Timo Reinikka ja Suvin äitiä Tuija Ahvonen.
Tarinan keskushenkilöinä ovat elämänsä suuntaa etsivä Suvi ja tämän äiti Päivi, joka arvioi tekemiään valintoja. Heidän ympärillään pyörivät Päivin alkoholisoitunut ex-mies Aulis ja tämän uusi naisystävä sekä Suvin poikaystävä. Taustalla vaikuttavat myös Päivin katkeroitunut vanha äiti ja sotamuistojaan hautova veteraani-isä.
Rooleissa

| 0 | 1 | 2 |
| --- | --- | --- |
|  Tuija Ahvonen  | … |  Päivi   |
|  Tellervo Savela  | … |  Suvi   |
|  Vesa Mäkelä  | … |  Aulis   |
|  Timo Reinikka  | … |  Suvin poikaystävä   |
|  Tuula Nyman  | … |  Päivin ystävätär   |
|  Eira Soriola  | … |  Päivin äiti   |
|  Paavo Pentikäinen  | … |  Päivin isä   |
|  Eeva-Maija Haukinen  | … |  Auliksen naisystävä   |
|  Heikki Kinnunen  | … |  laulava mies   |
Vastaanotto

Elokuva ei saanut lainkaan teatterilevitystä, mutta se on esitetty Yleisradion tv-kanavilla syyskuussa 1981 ja heinäkuussa 1982. Mikael Fränti sanoo elokuvaa monin tavoin onnistuneeksi mutta katsojalta paljon vaativaksi. Hän kehuu muun muassa Jorma Piirosen kuvausta ja Tuija Ahvosen näyttelijäntyötä.
Laodameia (Bellerofonin tytär)

Laodameia (m.kreik. Λαοδάμεια) oli kreikkalaisessa mytologiassa Bellerofonin tytär. Homeroksen mukaan hän synnytti Zeukselle pojan nimeltä Sarpedon.
Suomen Nettikirpputorit

| Vähänkäytetty> fi |
| --- | --- |

Perustaja:  Ossi Salo 
Toimitusjohtaja:  Ossi Salo
Kotipaikka:  Oulu
Toimiala:  verkkokauppa
Kotisivu:  vahankaytetty.fi
Infobox OKVirheellinen NIMI-arvo: 
Suomen Nettikirpputorit on suomalainen nimillä Vähänkäytetty.fi ja Netflea toimiva verkkokauppayritys. Vuonna 2019 sen liikevaihto oli 1,4 miljoonaa euroa ja tappio 252 000 euroa. Heinäkuussa 2024 yritys hakeutui konkurssiin, suurimpina velkojina Valtiokonttori ja Viron vero- ja tullihallitus. Yrityksen pääomistaja on Sanoma Oyj.
Oulusta lähtöisin olevassa palvelussa myyjä ja ostaja eivät tee keskenään kauppaa, vaan rahaliikenteestä ja ostoksen lähettämisestä ostajalle huolehtii palveluntarjoaja.